
Ministru kabineta rīkojums Nr. 794
Rīgā 2022. gada 3. novembrī (prot. Nr. 55 35. §)
Grozījums Ministru kabineta 2021. gada 10. augusta rīkojumā Nr. 518 "Par ārkārtējās situācijas izsludināšanu"
· 1. Izdarīt Ministru kabineta 2021. gada 10. augusta rīkojumā Nr. 518 "Par ārkārtējās situācijas izsludināšanu" (Latvijas Vēstnesis, 2021, 152A., 159., 169., 173A., 205., 225A. nr.; 2022, 24., 69., 90A., 153B. nr.) šādu grozījumu:
· 1.1. izteikt 1. punktu šādā redakcijā:
· "1. Ņemot vērā Latvijas Republikas–Baltkrievijas Republikas valsts robežas nelikumīgās šķērsošanas gadījumu skaita straujo pieaugumu, kā arī ievērojot kaimiņvalstī Lietuvā fiksēto lielo Lietuvas Republikas–Baltkrievijas Republikas valsts robežas nelikumīgās šķērsošanas gadījumu skaitu, izsludināt ārkārtējo situāciju no 2021. gada 11. augusta līdz 2023. gada 10. februārim šādās administratīvajās teritorijās:
· 1.1. Ludzas novada pašvaldība;
· 1.2. Krāslavas novada pašvaldība;
· 1.3. Augšdaugavas novada pašvaldība;
· 1.4. Daugavpils valstspilsētas pašvaldība."
· 2. Valsts kancelejai saskaņā ar likuma "Par ārkārtējo situāciju un izņēmuma stāvokli" 9. panta trešo daļu paziņot Saeimas Prezidijam par Ministru kabineta pieņemto lēmumu un atbilstoši minētā likuma 9. panta ceturtajai daļai informēt sabiedriskos elektroniskos plašsaziņas līdzekļus par pieņemto lēmumu.

